Leite Derramado

Leite Derramado Chico Buarqueren laugarren eleberria da, 2009ko martxoaren 28an Companhia das Letras argitaletxeak kaleratua.

 Sinopsia 
Gizon zahar bat ospitaleko ohe batean dago. Brasilgo familia tradizional bateko kidea da. Bere alabari, erizainei eta entzun nahi duen edonori zuzendutako bakarrizketa batean, bere leinuaren istorioa kontatzen du: arbaso portugaldarrak, Inperioko baroi bat, Lehengo Errepublikako senatari bat edota gaur egungo Rio de Janeiroko mutil gaizki hezia. 

Dekadentzia sozial eta ekonomikoa erakusten duen familia-saga bat da, azken bi mendeetako Brasilgo historian kokatua. Egileak Brasilgo gizarteaz eskaintzen digun ikuspegia oso ezkorra da: lagunkeria, klase eta arraza aurreiritziak, matxismoa, oportunismoa, ustelkeria, naturaren suntsiketa eta delinkuentzia.

 Erreferentziak 

 Kanpo estekak 

Kategoria:Brasilgo liburuak
Kategoria:Brasilgo literatura
Kategoria:Portugesezko literatura
Kategoria:Portugesezko liburuak